Diari Oficial de la Generalitat Valenciana


Sumari del DOGV 6054, del 10-07-2009 (2009/7682)

Bases i procediment per a la convocatòria pública del procés selectiu per a la provisió en propietat d'una plaça d'administratiu d'administració general, inclosa en l'oferta d'ocupació pública de 2009, per mitjà del sistema de concurs oposició per promoció interna.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6054

Data del DOGV
:   10-07-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/7682


Data del document
:   18-06-2009

Organisme emissor
:   Ajuntament de l'Alqueria de la Comtessa

Tipus de document
:   Resolució

Descriptors 

:   * Alqueria de la Comtessa, l'
    * concurs administratiu

Bases i procediment per a la convocatòria pública del procés selectiu per a la provisió en propietat d'una plaça d'administratiu d'administració general, inclosa en l'oferta d'ocupació pública de 2009, per mitjà del sistema de concurs oposició per promoció interna. [2009/7682]  
Mitjançant la Resolució de data 17 de juny de 2009, l'Alcaldia ha acordat aprovar la bases i procedir a la convocatòria publica del procés selectiu per a la provisió, en propietat, d'una plaça d'administratiu d'administració general, inclosa en l'oferta d'ocupació publica de 2009, mitjançant del sistema de concurs oposició per promoció interna.  
Bases de la convocatòria del concurs oposició per promoció interna per a cobrir, en propietat, una plaça d'administratiu d'Administració general  
Primera. Objecte de la convocatòria  
És objecte de la convocatòria present, la provisió en propietat mitjançant del sistema de concurs oposició per promoció interna vertical entre auxiliars administratius d'administració general, pertanyents a la plantilla de funcionaris d'esta corporació, d'una plaça vacant en la plantilla de funcionaris d'este Ajuntament, de l'escala d'administració general, subescala administrativa, subgrup C1 (Llei 7/2007, de 12 d'abril, de l'Estatut Bàsic de l'Empleat Públic).  
La plaça està dotada amb les corresponents retribucions del grup esmentat, nivell 22 de complement de destí i complement específic que s'arreplega en la corresponent plantilla de personal.  
Segona. Legislació aplicable  
En tot el no previst en les presents bases i en les bases específiques, regirà el que establisquen els preceptes següents:  
- Llei 7/2007, de 12 d'abril, de l'Estatut Bàsic de l'Empleat Públic.  
- Llei 7/1985, de 2 d'abril, Reguladora de les Bases del Règim Local.  
- Preceptes bàsics del títol VII del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
- Preceptes bàsics de la Llei 30/1984, de 2 d'agost, de Mesures per a la Reforma de la Funció Pública.   
- Preceptes Bàsics del Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local sense habilitació de caràcter nacional.  
- Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de Funció Pública Valenciana, article 1.b.  
- Decret 33/1999, de 9 de març, del Govern Valencià pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana.  
- Decret 34/1999, de 9 de març, del Govern Valencià, pel qual es regulen les condicions de treball del personal al servei del l'administració del Govern Valencià.  
- Preceptes no bàsics del títol VII del Reial Decret Legislatiu 781/1986 i del Reial Decret Legislatiu 896/1991 i de la Llei 30/1984.  
- Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat i Provisió de Llocs de Treball i Promoció Professional dels Funcionaris Civils de l'administració Civil de l'Estat.  
Tercera. Requisits dels aspirants  
Per a poder participar en el procés selectiu serà necessari reunir els requisits de l'article 56 de la Llei 7/2007:  
a) Tindre la nacionalitat espanyola, sense perjuí del que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
b) Posseir la capacitat funcional per a l'exercici de les tasques.  
c) Tindre complits 16 anys i no excedir, si és el cas, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.  
d) No haver sigut separat mitjançant d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en el que haguera sigut separat o inhabilitat. En el cas de ser nacional d'un altre estat, no trobar-se inhabilitat ni en situació equivalent, ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'empleat públic.  
e) Posseir la titulació exigida.  
A més serà necessari complir els requisits següents:  
1. Estar en possessió del títol de batxillerat, formació professional de grau mitjà o equivalent.  
2. Ser funcionari de carrera de l'Ajuntament de l'Alqueria de la Comtessa, integrat en el subgrup C2 (anteriorment grup D), pertanyent a l'escala d'administració general, subescala auxiliar, i tindre una antiguitat almenys de dos anys de servei actiu en el subgrup esmentat.  
Els requisits hauran de posseir-se el dia de la finalització del termini de presentació de sol·licituds i mantindre's fins al nomenament.  
Quarta. Instàncies i admissió d'aspirants  
4.1. En les instàncies sol·licitant prendre part en la present convocatòria, les quals hauran d'estar degudament omplides, els aspirants manifestaran que reunixen totes i cada una de les condicions i requisits exigits en la base segona, i seran dirigides a l'alcalde president de la corporació; s'han de presentar al registre general d'esta (carrer Nou, núm. 4), o en els llocs que determina l'article 38.4 de la Llei 30/1992 de Règim Jurídic de les Administracions Públiques i Procediment Administratiu Comú.  
Es presentaran en el termini de 20 dies naturals comptadors des de l'endemà de la publicació de la convocatòria en el Boletín Oficial del Estado, i s'han d'ajustar al model normalitzat que, a este efecte, es facilitarà de forma gratuïta en els Servicis d'Informació de l'Ajuntament.  
4.2. La instància haurà d'acompanyar-se dels documents següents:  
- Certificat dels servicis prestats en esta corporació Municipal  
- Còpia degudament compulsada de la titulació exigida i  
- Els documents acreditatius dels mèrits que s'al·leguen i que hagen de servir de base per a l'aplicació de barem de la fase de concurs.  
4.3. Acabat el termini de presentació d'instàncies, l'Alcaldia dictarà una resolució en el termini d'un mes en la qual aprovarà la llista provisional d'aspirants admesos i exclosos; es publicarà en el Butlletí Oficial de la Província de València i als taulers d'anuncis d'este Ajuntament, amb indicació de les causes d'exclusió, així com el termini d'esmena de sol·licituds i presentació de reclamacions, en els termes de l'article 71 de la Llei 30/1992, de Règim Jurídic de les Administracions Publiques i Procediment Administratiu Comú.  
Si en el termini de 10 dies es formularen reclamacions, seran resoltes en el mateix acte administratiu que aprove la llista definitiva, la qual es farà pública en la forma indicada.  
En la mateixa publicació s'inserirà el nomenament dels membres que hagen de formar part del tribunal qualificador, el lloc, la data i l'hora de la pràctica del primer exercici de l'oposició.  
4.4. Contra la resolució aprovatòria de la llista definitiva, els interessats podran interposar recurs contenciós administratiu en els termes de la vigent Llei Reguladora de la Jurisdicció Contenciosa Administrativa, Llei 29/1998, previ, si és el cas, el recurs potestatiu de reposició previst en l'article 116 de la Llei 30/1992.  
4.5. Els errors de fet podran esmenar-se en qualsevol moment, d'ofici o a petició del particular.  
Quinta. Tribunal qualificador  
Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels membres, i es tendirà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
La pertinença als òrgans de selecció serà sempre a títol individual, i no es podrà ostentar esta en representació o per compte de ningú.  
5.1. La composició del tribunal qualificador serà la següent:  
- President: el vocal de major edat.  
- Secretari: secretari general de la corporació que actuarà amb veu i amb vot.  
- Vocals:   
Un representant de la Generalitat Valenciana, designat per l'Alcaldia a proposta de l' administració autonòmica esmentada.  
Tres funcionaris de carrera, designats per l'Alcaldia entre funcionaris amb habilitació de caràcter nacional o funcionaris d'administració general de la mateixa categoria o superior.  
5.2. El tribunal qualificador estarà configurat de conformitat amb el que disposa respecte d'això per la Llei de l'Estatut Bàsic de l'Empleat Públic (LEBEP).  
5.3. El nombre de membres del tribunal haurà de ser imparell i mai inferior a cinc. La designació del tribunal comportarà la designació d'un tribunal suplent amb la mateixa composició que el titular.  
5.4. Tots els membres del tribunal per a la selecció de personal funcionari hauran de ser funcionaris que posseïsquen una titulació igual o superior a la del lloc de treball a ocupar i pertànyer al mateix grup o superior de titulació.  
5.5. El tribunal qualificador no podrà constituir-se ni actuar sense l'assistència, com a mínim, de més de la mitat dels seus membres, titulars i suplents, indistintament.  
5.6. En cas d'absència del president o de la persona que el substituïsca, actuarà com a president el vocal de més edat present.  
5.7 Els membres del tribunal podran abstindre's o ser recusats pels aspirants, de conformitat amb el que preveuen els articles 28 i 29 de la Llei 30/1992.  
5.8. A tots els efectes, el tribunal que actua en esta prova selectiva tindrà la categoria segona, tant de respecte de les assistències dels membres del tribunal com dels seus assessors i col·laboradors, segons el que disposa el Reial Decret 462/2002, de 24 de maig (article 30).  
La designació dels membres del tribunal serà predominantment tècnica i es farà pública en el Butlletí Oficial de la Província de València i al tauler d'anuncis de la corporació.  
5.9. El tribunal estarà facultat per a resoldre qualsevol dubte o incidència que poguera sorgir durant la celebració de les proves selectives i adoptar els acords precisos per al bon ordre d'estes i en tot el no previst en les bases presents.  
Sexta. Sistema selectiu i desenvolupament de les proves  
Els aspirants seran convocats una única volta, excepte casos de força major degudament justificats i apreciats lliurement pel Tribunal. La no presentació d'un aspirant, en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
Una vegada començades les proves no serà obligatòria la publicació dels successius anuncis de celebració dels restants exercicis en el Butlletí Oficial de la Província de València. Estos anuncis hauran de fer-se públics pel tribunal en el lloc on hagen de celebrar-se les proves i al tauler d'anuncis de l'Ajuntament, amb 12 hores d'antelació del començament d'estes, si es tracta del mateix exercici, o de 72, si es tracta d'un exercici nou.  
Les proves constaran d'una fase d'oposició i una altra fase de concurs.  
6.1. La fase d'oposició constarà de dos exercicis, de caràcter obligatori i eliminatori.  
Primer exercici  
Consistirà a contestar un qüestionari tipus test, de quatre respostes alternatives i una sola correcta, de 40 preguntes, sobre els temes que figuren en l'annex de les presents bases; es valorarà el nivell de coneixements teòrics.  
- Temps de realització: màxim 1 hora i 30 minuts.  
- Puntuació: es puntuarà entre 1 i 10 punts; s'ha d'aconseguir un mínim de 5 punts per a superar l'exercici.   
Segon exercici  
Consistirà en la resolució d'un supòsit pràctic a triar entre dos supòsits proposats pel tribunal, els quals versaran sobre les matèries relacionades en l'annex i que es referiran a les funcions pròpies de la plaça que es convoca, valorant-se el nivell de coneixements teoricopràctics i el domini pràctic de les funcions administratives.  
- Temps de realització: màxim 1 hora i 30 minuts.  
- Puntuació: Es puntuarà entre 1 i 10 punts; s'ha d'aconseguir un mínim de 5 punts per a superar l'exercici.  
La qualificació resultant d'estos dos exercicis estarà determinada per la mitjana aritmètica de les puntuacions obtingudes.  
6.2. La fase de concurs  
Els aspirants que hagueren superat la fase d'oposició disposaran de 20 dies a partir de la publicació de la relació d'aspirants que han superat eixa fase, per a presentar els documents que hagen de ser valorats en la fase de concurs, referits sempre a la data en què va finalitzar el termini de presentació d'instàncies.  
Els mèrits dels aspirants, degudament acreditats, seran valorats pel tribunal d'acord amb el barem següent:  
1. Servicis prestats  
Fins a un màxim de 6 punts pels serveis prestats en l'administració pública local, dins de l'escala d'administració general, a raó de 0,05 punts per mes complet.  
2. Coneixement de valencià  
Acreditat per mitjà del corresponent certificat expedit o homologat per la Junta Qualificadora de Coneixements de Valencià, serà valorat:  
a) Certificat de coneixements orals: 0,75 punts.  
b) Certificat de grau elemental: 1 punt.  
c) Certificat de grau mitjà: 2 punts.  
d) Certificat de grau superior: 3 punts.  
3. Cursos de formació i perfeccionament  
Els cursos de formació i perfeccionament, dels quals els interessats posseïsquen certificat o credencial d'assistència, convocats o homologats per centre oficial de formació d'empleats públics, i sindicats legalment constituïts, es valoraran fins a un màxim d'1 punts, segons l'escala següent:  
- 15 o més hores: 0,40 punts.  
- Menys de 50 fins a 25: 0, 80 punts.  
Sèptima. Puntuació final i relació d'aspirants  
En esta fase final, el tribunal proposarà al president el nomenament en propietat de l'aspirant aprovat en la plaça d'administratiu de l'administració general, atenent a la major puntuació total obtinguda en la fase de concurs més la fase d'oposició, sense que el nombre d'aprovats puga superar el de places convocades.  
La proposta de nomenament es publicarà en el Diari Oficial de la Comunitat Valenciana.  
Octava. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre del concurs en tot el no previst en estes bases.  
Novena. Vinculació de les bases  
Les presents bases vinculen l'administració, el Tribunal i els que participen en el concurs, i tant la present convocatòria com tots els actes administratius que es deriven d'esta i de les actuacions del tribunal podran ser impugnades pels interessats en els casos, els terminis i la forma establida en la Llei de Règim Jurídic de les Administracions Públiques i del Procediment Administratiu Comú.  
Contra les presents bases, convocatòria, i quants actes administratius definitius se'n deriven, els interessats podran interposar:  
A) Recurs de reposició, amb caràcter potestatiu, davant de l'òrgan municipal que dicta l'acte.  
El termini per a interposar el referit recurs serà d'un mes comptador des de l'endemà de la publicació de les bases presents en el Butlletí Oficial de la Província de València i Diari Oficial de la Comunitat Valenciana. Interposat el recurs, no podrà interposar-se recurs contenciós administratiu fins que aquell haja sigut resolt expressament o s'haja produït la desestimació presumpta per silenci, pel transcurs d'un mes, comptador des de la data de la interposició corresponent, sense haver-se notificat la seua resolució. En este cas quedarà expedita la via contenciosa administrativa.  
B) Recurs contenciós administratiu, davant de la Sala Contenciosa Administratiu del Tribunal de Justícia de la Comunitat Valenciana. El termini per a interposar el recurs és:  
a) Dos mesos, comptadors des de la publicació de les bases presents en el Butlletí Oficial de la Província de València i en el Diari Oficial de la Comunitat Valenciana, si no s'ha interposat recurs de reposició potestatiu.  
b) Dos mesos, comptador des de l'endemà de la notificació de la resolució expressa del recurs de reposició.  
c) Dos mesos, comptadors des del transcurs d'un mes des de la interposició del recurs de reposició sense que se n'haja notificat cap resolució expressa.  
Deu. Publicació  
Les bases presents de la convocatòria per a la provisió de places vacants es publicarà en el Butlletí Oficial de la Província de València i en el Diari Oficial de la Província de la Comunitat Valenciana, i l'extracte, en el Boletín Oficial del Estado.  
ANNEX I  
1. La Constitució Espanyola de 1978.Drets i deures dels espanyols.  
2. L'organització de l'Estat en la Constitució. Els poders legislatiu, executiu i judicial.  
3. Eficàcia dels actes. Executivitat .Efectes. Notificació. Practica de la notificació. Publicació.  
4. L'acte administratiu. Concepte. Elements de l'acte administratiu.  
5. Principis generals del procediment administratiu. Normes reguladores. Dimensió temporal de l'acte administratiu: dies i hores hàbils. Còmput de terminis. Recepció i registre de documents.  
6. La teoria de la invalidesa de l'acte administratiu: actes nuls i anul·lables.  
7. Hisendes locals: classificació dels ingressos .Ordenances fiscals.  
8. Òrgans col·legiats de les administracions locals .Règim de funcionament.  
9. Òrgans unipersonals municipals. Règim d'atribucions i delegacions. Règim jurídic.  
10. El municipi: concepte i elements. La població: especial referència a l'empadronament.  
11. El personal al servei de les entitats locals: funcionaris, personal eventual i personal laboral. El temps de treball: jornada laboral, permisos i vacances. El sistema retributiu dels funcionaris.  
12. Règim jurídic del personal funcionari de les entitats locals: drets, deures, règim disciplinari. Situacions administratives. Incompatibilitats.  
13. Estructures supramunicipals. Mancomunitats. Agrupacions. La comarca.  
14. L'impost sobre l'increment del valor dels terrenys de naturalesa urbana (IIVTNU).  
15. L'impost sobre vehicles de tracció mecànica.  
16. Impost sobre construccions, instal·lacions i obres. Impost sobre béns immobles.  
17. Ordenances i reglaments de les entitats locals .Classes .Procediment d'elaboració i aprovació.  
18. Béns de les entitats locals. Concepte. Classes.  
19. L'administració electrònica  
20. Municipi de l'Alqueria de la Comtessa. El terme municipal .La població .Els òrgans municipals.  
L'Alqueria de la Comtessa, 18 de juny de 2009.- L'alcalde: Salvador Femenia Peiró.